CELEX: 62012TN0046
Language: el
Date: 2012-02-01 00:00:00
Title: Υπόθεση T-46/12: Προσφυγή της 1ης Φεβρουαρίου 2012 — Chrysamed Vertrieb κατά ΓΕΕΑ — Chrysal International (Chrysamed)

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/25
            
         Προσφυγή της 1ης Φεβρουαρίου 2012 — Chrysamed Vertrieb κατά ΓΕΕΑ — Chrysal International (Chrysamed)
   (Υπόθεση T-46/12)
   2012/C 98/41
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Chrysamed Vertrieb GmbH (Salzburg, Αυστρία) (εκπρόσωπος: T. Schneider, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Chrysal International BV (Naarden, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               αφενός, να αποδεχθεί την προσφυγή και να ακυρώσει την απόφαση του τμήματος προσφυγών της 22ας Νοεμβρίου 2011 στην υπόθεση R 0064/2011-1 και, αφετέρου, να απορρίψει την ανακοπή κατά της αιτήσεως καταχωρίσεως κοινοτικού σήματος·
            
         
               —
            
            
               να καταδικάσει το ΓΕΕΑ και, ενδεχομένως, την αντίδικο ενώπιον του τμήματος προσφυγών στα έξοδα της διαδικασίας κατά το άρθρο 87, παράγραφος 2, του Κανονισμού Διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «Chrysamed» για προϊόντα της κλάσεως 5 (αίτηση καταχωρίσεως υπ’ αριθ. 6 387 071)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Chrysal International B.V.
   
      Αντιταχθέν σήμα ή σημείο: Το καταχωρισμένο υπ’ αριθ. 645 337 διεθνές λεκτικό σήμα «CHRYSAL» για προϊόντα των κλάσεων 1, 5 και 31, το καταχωρισμένο υπ’ αριθ. 144 634 διεθνές λεκτικό σήμα «CHRYSAL» για προϊόντα της κλάσεως 1, καθώς και το καταχωρισμένο υπ’ αριθ. 877 785 διεθνές εικονιστικό σήμα «CHRYSAL» για προϊόντα των κλάσεων 1, 3, 5 και 31
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθότι δεν υφίσταται κίνδυνος συγχύσεως μεταξύ των αντιπαρατιθεμένων σημάτων.